b'\n_START_ARTICLE_\nAnton Komat\n_START_SECTION_\n\xc5\xbdivljenje\n_START_PARAGRAPH_\nZgodnje otro\xc5\xa1tvo je pre\xc5\xbeivel na bregovih Glin\xc5\xa1\xc4\x8dice pod Ro\xc5\xbenikom. Ko je bil star 6 let so se preselili na rob Ljubljanskega Barja, kjer je \xc5\xa1e poglobil svoj stik z divjino. To ga je zaznamovalo za vse \xc5\xbeivljenje. Kot de\xc4\x8dek si je vedno \xc5\xbeelel postati raziskovalec, \xc4\x8deprav ni to\xc4\x8dno vedel katere vrste, saj ga je zanimalo prav vse. Po maturi se je vpisal na \xc5\xa1tudij medicine, \xc4\x8deprav ga je radovednost gnala tudi na podro\xc4\x8dje biologije, geologije in fizike. Medicina ni izpolnila njegovih pri\xc4\x8dakovanj, zato jo je opustil v 2. letniku in se zaposlil v podjetju Kompas. Po voja\xc5\xa1\xc4\x8dini je 1980 leta vpisal geologijo ob delu in \xc4\x8dez dve leti od\xc5\xa1el v tujino. Tri leta je pre\xc5\xbeivel v Iraku, v SCT Bagdad, zaposlen najprej kot prevajalec (od 1982 do 1984), potem pa kot vodja sektorja v tujini. Kasneje je bil zaposlen pri GPG In\xc5\xbeeniringu v funkciji vodje projekta Akademije znanosti v Rusiji. Tako je v dobrem desetletju prepotoval Bli\xc5\xbenji in Srednji vzhod, Egipt in Rusijo, kjer je pri\xc5\xa1el v stik s starodavnimi civilizacijami Mezopotamije in Nila ter hkrati \xc5\xa1tudiral zgodovino, filozofijo in religije Vzhoda. Ve\xc4\x8dletni stik z Orientom mu je prinesel drugo veliko izku\xc5\xa1njo in odlo\xc4\x8ditev. Kljub donosni slu\xc5\xbebi vodje projektov se je odlo\xc4\x8dil za pot svobodnjaka. Tako je leta 1992 postal samozaposlen v svobodnem poklicu. Od takrat deluje kot pisec, publicist, predavatelj in aktivist._NEWLINE_Anton Komat ima sina Luka (roj. 1985) in h\xc4\x8derko \xc5\xa0pelo (roj. 1987). S partnerico Mojco \xc5\xbeivi v Dom\xc5\xbealah (2010).'